《赋西山爽气亭 其二》
元代·贝琼

朝朝揽翠一凭阑，田里从教懒不冠。梦破喜闻秋雨霁，神清疑对雪峰寒。

霓裳琴曲传三叠，石鼎车声出九盘。南北驱驰亦何事，西风尘土没征鞍。

作者简介：贝琼(1314～1379）初名阙，字廷臣，一字廷琚、仲琚，又字廷珍，别号清江。约生于元成宗大德初，卒于明太祖洪武十二年，年八十余岁。贝琼从杨维桢学诗，取其长而去其短；其诗论推崇盛唐而不取法宋代熙宁、元丰诸家。文章冲融和雅，诗风温厚之中自然高秀，足以领袖一时。著有《中星考》、《清江贝先生集》、《清江稿》、《云间集》等。